શેરબજારના નિષ્ણાતોના જણાવ્યા પ્રમાણે જીવન જરૂરિયાતની ચીજવસ્તુઓ જેવી કે ટૂથપેસ્ટ, ડિટર્જન્ટ, ડિશ વોશ, હેરઓઇલ, શેમ્પુ તથા સાબુ જેવી ચીજવસ્તુઓને ૧૮ ટકાના ટેક્સ સ્લેબમાં લાવવાનો કાઉન્સિલ દ્વારા નિર્ણય કરાયો છે. આ ચીજવસ્તુઓ ઉપર હાલ ૨૫ થી ૨૭ ટકાના દરે એક્સાઇઝ અને વેટ છે. આથી આ ચીજવસ્તુઓ બનાવતી કંપનીઓને સીધો ફાયદો થશે. ખાસ કરીને હિંદુસ્તાન યુનિલિવર, કોલગેટ પામો‌િલવ, ડાબર કંપનીને તેનો સીધો ફાયદો થઇ શકે છે. શેરબજારના નિષ્ણાત અસીમ મહેતાના જણાવ્યા પ્રમાણે લાંબા ગાળા માટે એફએમસીજી સેક્ટરની આ કંપનીના શેરમાં રોકાણ લાભકારક પુરવાર થઇ શકે છે.